PERSONVERNERKLÆRING FOR LEIETAKERE OG ANSATTE HOS LEIETAKERE PÅ TORP IT.

Behandling av dine personopplysninger som leietaker / ansatt hos leietaker på Torp It.

Når du er ansatt hos en av våre leietakere eller er kontaktperson for denne, vil vi behandle personopplysninger om deg. Nedenfor finner du derfor informasjon om personopplysninger som samles inn, hvorfor vi gjør dette og dine rettigheter knyttet til behandlingen av personopplysningene.

Behandlingsansvarlig for dine personopplysninger er Torp IT AS ved styreleder Roy Widar Furulund. Kontaktinformasjonen til Furulund er:

Adresse: Østre Kullerød 5, 3241 Sandefjord

E-post: roy@torp-it.no

Telefon: 906 77 707

Organisasjonsnr.: 981 653 424

For spørsmål du måtte ha om vår behandling av dine personopplysninger kan du kontakte Furulund.

1. Hvorfor samler vi inn personopplysninger, hva slags informasjon samler vi inn og hvem håndterer dette internt på Torp-IT

For å kunne følge opp leieforholdet registrerer og behandler vi informasjon om våre leietakere. Disse opplysningene er normalt navn på kontaktpersoner, e-postadresse, telefonnummer og stillingstittel. Denne informasjonen får vi vanligvis direkte fra deg eller fra din arbeidsgiver. Noen ganger henter vi også informasjon fra offentlig tilgjengelige oversikter som for eksempel Brønnøysundregistrene. Ved inngåelse av en leiekontrakt vil vi også kunne innhente kredittsjekker av vår kontraktsmotpart. Som leietaker på våre bygg vil du kunne motta kundeundersøkelser, nyhetsbrev og annen informasjon fra oss.

For å ivareta sikkerhetshensyn har vi adgangskontroll. Ved utlevering av adgangskort registreres som regel navn, e-postadresse, telefonnummer og personlig adgangskode. Denne typen systemer brukes i hovedsak for å hindre at uvedkommende får tilgang til bygget. Den brukes også for å ha oversikt over hvem som er i bygget i tilfelle en nødssituasjon, som f.eks. brann. Tilgang til overvåkningsdataene er sterkt begrenset og lagring og sletting følger de til enhver tid gjeldende lover og anbefalinger.

Grunnlaget for å behandle disse opplysningene er regulert under Personopplysningsloven, og vi behandler kundeopplysninger for å oppfylle en avtale med den registrertes arbeidsgiver eller for å utføre gjøremål etter den registrertes ønske før en slik avtale inngås. Vi behandler personopplysninger i forbindelse med adgangskontroll for å ivareta tungtveiende sikkerhetsinteresser*.*

Følgende roller internt i staben hos Torp-IT har tilgang til personinfo:

* Operativ resepsjonsmedarbeider (adgangskontroll, kasse-system, alarm, oversikt over leieplasser med lading, mailgrupper i Outlook)
* Driftsansvarlig (oversikt over kantinebidrag, leieplasser med lading, lagerplasser i arkivrom) innhenter konkret info til Økonomimedarbeider – se under.
* Økonomimedarbeider (oversikt over kantinebidrag, leieplasser med lading, lagerplasser i arkivrom) mottar konkret info for å fakturere tilleggstjenester korrekt

1. **Utlevering av personopplysninger til andre**

Vi gir ikke personopplysningene dine videre til andre med mindre det foreligger et lovlig grunnlag for slik utlevering. Eksempler på slikt grunnlag vil typisk være fordi du har samtykket til det, fordi utleveringen er nødvendig for å oppfylle en avtale med deg eller din arbeidsgiver eller det foreligger lovgrunnlag som pålegger oss å gi ut informasjonen.

Torp IT AS bruker databehandlere til å samle inn, lagre eller på annen måte behandle personopplysninger på våre vegne. I slike tilfeller har vi inngått avtaler for å ivareta informasjonssikkerheten i alle ledd av behandlingen.

Slike databehandlere er:
- Certego: Adgangskontroll
- Team: Alarm
- Com2gether: Kassesystemet på kantina
- Aison: Vedlikehold serverpark

All behandling av personopplysninger som vi foretar skjer innenfor EU/EØS-området.

1. Lagringstid

Passeringer av adgangskontrollen lagres kun der personlig adgangskode er brukt sammen med adgangskortet. Lagrede passeringen slettes senest i løpet av 90 dager og dessuten hver gang noen slutter. Andre lagrede personopplysninger som navn, adresse, e-post og telefonnummer slettes når du slutter hos vår leietager.

Det er derfor viktig at den enkelte arbeidsgiver gir oss beskjed når noen slutter, slik at lagrede data om vedkommende kan slettes.

1. Dine rettigheter når vi behandler personopplysninger om deg

Du har rett til å kreve innsyn, retting eller sletting av personopplysningene vi behandler om deg. Du har videre rett til å kreve begrenset behandling, rette innsigelse mot behandlingen og kreve rett til dataportabilitet. Du kan lese mer om innholdet i disse rettighetene på Datatilsynets nettside: [www.datatilsynet.no](https://www.datatilsynet.no/).

For å ta i bruk dine rettigheter må du sende e-post til Furulund. Vi vil svare på din henvendelse til oss så fort som mulig, og senest innen 30 dager.

Vi vil be deg om å bekrefte identiteten din eller å oppgi ytterligere informasjon før vi lar deg ta i bruk dine rettigheter overfor oss. Dette gjør vi for å være sikre på at vi kun gir tilgang til dine personopplysninger til deg - og ikke noen som gir seg ut for å være deg.

Du kan til enhver tid trekke tilbake ditt samtykke for behandling av personopplysninger hos oss. Den enkleste måten å gjøre dette på, er å sende e-post til Furulund.

1. Klager

Dersom du mener at vår behandling av personopplysninger ikke stemmer med det vi har beskrevet her eller at vi på andre måter bryter personvernlovgivningen, så kan du klage til Datatilsynet.

Du finner informasjon om hvordan kontakte Datatilsynet på Datatilsynets nettsider: [www.datatilsynet.no](http://www.datatilsynet.no).

1. Endringer

Hvis det skjer endringer med tanke på behandling av dine personopplysninger, som vi gjør i forbindelse med din ansettelse hos en av våre leietakere, vil det følgelig også kunne medføre forandring i informasjonen du er gitt her. Vi vil gjøre deg oppmerksom på disse forandringene.